Slovenska kronika, 25.1.2017


Naslov: Miro Cerar si je ogledal savske HE
Napoved za voditelja:

Potem ko so v začetku lanskega decembra začeli polniti akumulacijski bazen HE Brežice in prvič pognali eno od treh turbin, so pred tednom dni to elektrarno, v kateri zdaj potekajo testiranja opreme, priklopili na elektro energetski sistem. Danes si je gradnjo akumulacijskega bazena in gradbišče HE Brežice ogledal tudi predsednik slovenske vlade Miro Cerar. Ob tem je obljubil, da bo vlada omogočila dokončanje verige HE na spodnji Savi, saj naj bi že kmalu sprejela nekatere dokumente potrebne za pričetek gradnje zadnje v tej verigi - HE Mokrice.
H1: Dela na gradbišču HE Brežice potekajo po terminskem planu
H2: Predsednik vlade Miro Cerar obljubil tudi začetek gradnje HE Mokrice

H3: Država mora letos Infri zagotoviti še 40 mio € za akumulacijski bazen HE Brežice 

T- Iz Posavja GORAN ROVAN /

X- Snemalec in montažer Miloš Šantek /

Čeprav je bil rok za izgradnjo kratek, je izvajalcem Infre le uspelo zgraditi akumulacijski bazen HE Brežice do te faze, da je ta že delno napolnjen in poteka testna proizvodnja. Lani so porabili 104, letos pa bodo za to potrebovali še 40 milijonov evrov. Denarja v Infri še nimajo, saj ravno poteka potrjevanje njihovega poslovnega načrta za 2017. 
T- VOJKO SOTOŠEK /
X- direktor JP Infra /

»Dokument je usklajen, je na zdej v priceduri Ministrstva za okolje in prostor in verjamem, da bomo v mesecu februarju, ko nam potečejo prve obveznosti za plačilo, da bomo imel to narejeno.«

Tudi dela na energetskem delu elektrarne se izvajajo po terminskem planu. V družbi HESS pa hkrati vodijo postopek okoljevarstvenega soglasja za HE Mokrice.
T- BOGDAN BARBIČ /

X- direktor družbe HESS d.o.o. /

»Mi bomo paralelno z tem postopkom že tudi pričeli priprave na izgradnjo, to pomeni, priprave na razpise, tako da z optimizmom gledamo na to, da bi lahko nekje v drugi polovici leta 2018 tudi fizično pričeli z izgradnjo.«
Predsednik vlade obljublja, da bo vlada naredila vse, da se bo gradnja verige HE na spodnji Savi zaključila v roku in da se bo gradnja mokriške elektrarne začela čimprej.

T- MIRO CERAR /
X- predsednik vlade RS /

»Če bo vse kot načrtujemo, bi lahko do sredine leta že zbrali vso ključno dokumentacijo in potem se lotili nadaljnjih korakov. Kaj pa financiranje, iz katerih virov? Zaenkrat to še ne morem povedati, morda bo minister kaj več, ampak to je ravno v tej zgodbi, priprava dokumentacije, finančna projekcija, torej na tem se dela.«

Po napovedih naj bi gradnja HE Mokrice stala 147 milijonov evrov, za ureditev infrastrukture, ki zajema tudi protipoplavno zaščito, pa bi morala vlada zagotoviti 75 milijonov evrov.
